Lefapha la Temothuo le dira diteko tsa ditshupo tsa dipeo tsa semmuso go netefatsa gore sebopego sa dipeo se phepa/tlhwekile, gape le gore di ka mela le go itshegetsa.
Ke dipeo tsa mefuta e e farologaneng tse di ka tsewang go ya ka Molao wa Tlhabololo ya Dijalo wa 1976, o o reng dipeo tseo di ka lekiwa jaaka ditshupo go netefatsa nonofo ya tsona. Ditshupo tsa semmuso di a lekiwa go netefatsa gore dipeo tse dintsi di tsamaelana le ditshiamelo/kabelo tsa Molao, 1976, wa Tlhabololo ya Dijalo, le gore di tshwailwe ka nepagalo le ka tlhokomelo, mme ke tsona tse di tla rekisiwang.
Baruni mo dikantorong tsa didika ba Lefapha la Temothuo ke bona ba lekalekanyang ditshupo ka tsela e e sa tlhomamang go tswa kwa taelong ya kgwebo le dipeo tse di tlhagang kwa ntle mo bathong ba bangwe, sekao: mekgatlho, ditheo, ditlamo, dithulaganyo le badirisanimmogo le balemi, ba ba rekisang dipeo.
Dipeo tse dintsi tse di leng teng, ke gore tsa kgwebo le tse di kanetsweng, ke tsona tse di tsewang tsia.
tlhopho e e sa tlhomamang ya dipeo dipeo tse dintse tse di belaelwang mathata a a farologaneng a mefuta ya dijalo.
Ditshupo di lekiwa go ya ka tumalano le ditshiamelo tsa Molao wa Tlhabololo ya Dijalo go tshwana le bophepa le go mela le go itshegetsa.
Baruni ba itsisiwa ka dipholo.
Fa e le gore dipholo di bontsha gore peo ga e dumalane le Molao, e ka tloswa mo thekisong kgotsa ya tshwaiwa sešwa.
Jaaka go dirwa teko ya peo, go ya ka molawana wa Setšhaba, ga go kitla go nna le tefo e e tla batlwang. Le fa go ntse jalo, fa motho yo sampole e tserweng mo go ena a batla dipholo ka tsela ya Tshekatsheko ya Peo, tuelo ya thebolo ya teko ya peo e tla tshwanelwa ke go duelwa. Lenaneotheko le tla tlhagiswa.
Gakologelwa go tsenya nomore ya lenaneotheko gore go kgonwe go e amanya le lenaneotheko le le ntshitsweng.
Lefelo le mo go lona go dirwang teko ya semmuso ya dipeo, le dirisa lenaneo la setlapele mo tekong. Ka ntlha ya gore dijalo di le dintsi di na le maemo a a farologaneng a teko, mme le nako ya teko le yona e ka farologana ka letsatsi le le lengwe go ya mo dibekeng di le mmalwanyana. Dira dipatlisiso kwa sebebofatsing ka bosona.
Tirelo e ga e duelelwe.
Ga go na foromo e e tladiwang.